Įsakymas

DĖL Šilalės rajono savivaldybės administracijos direktoriaus 2018 m. sausio 30 d. įsakymo nr. dįv-95 „Dėl MEDŽIOKLĖS PLOTŲ VIENETŲ SUDARYMO IR JŲ RIBŲ PAKEITIMO KOMISIJOS SUDARYMO“ pakeitimo

2023 m. liepos 3 d. Nr. DĮV-426

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu ir atsižvelgdamas į Aplinkos apsaugos departamento prie Aplinkos ministerijos 2023 m. kovo 23 d. raštą Nr. AD5-5395 „Dėl Aplinkos apsaugos departamento prie Aplinkos ministerijos aplinkos apsaugos valstybinės kontrolės pareigūnų delegavimo į savivaldybių Medžioklės plotų vienetų sudarymo ir jų ribų pakeitimo komisijas“:

1. P a k e i č i u Šilalės rajono savivaldybės administracijos direktoriaus 2018 m. sausio 30 d. įsakymą Nr. DĮV-95 „Dėl Medžioklės plotų vienetų sudarymo ir jų ribų pakeitimo komisijos sudarymo“:

1.1. Pakeičiu 1.1 papunktį ir jį išdėstau taip:

„1.1. Komisijos pirmininkas – Andrius Jančauskas, Šilalės rajono savivaldybės administracijos direktorius“;

1.5. Pakeičiu 1.5 papunktį ir jį išdėstau taip:

„1.5. Petras Survila – Aplinkos apsaugos departamento prie Aplinkos ministerijos Gyvosios gamtos apsaugos departamento Šilutės gyvosios gamtos apsaugos skyriaus vyriausiasis specialistas“.

2. P r i p a ž į s t u netekusiais galios Šilalės rajono savivaldybės administracijos direktoriaus:

2.1. 2021 m. gruodžio 15 d. įsakymą Nr. DĮV-1273 „Dėl Šilalės rajono savivaldybės administracijos direktoriaus 2018 m. sausio 30 d. įsakymo Nr. DĮV-95 „Dėl Medžioklės plotų vienetų sudarymo ir jų ribų pakeitimo komisijos sudarymo“ pakeitimo“;

2.2. 2022 m. rugpjūčio 3 d. įsakymą Nr. DĮV-613 „Dėl Šilalės rajono savivaldybės administracijos direktoriaus 2018 m. sausio 30 d. įsakymo Nr. DĮV-95 „Dėl Medžioklės plotų vienetų sudarymo ir jų ribų pakeitimo komisijos sudarymo“ pakeitimo“.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo įteikimo suinteresuotam asmeniui dienos.

Administracijos direktorius Andrius Jančauskas